EN ORIGINAL SERIE FRA NETFLIX
ADELSMAND ANGRIBER DRONNINGEN
Dronningens kritiker slår til igen! Adelsmand angriber dronningen!
-Tak. -Dronningens kritiker...
-Dronningens kritiker slår til igen! -Godmorgen, Jack.
En af hver, tak, og en Sunday.
-Lidt afslappet læsning måske? -Netop.
Dronningens kritiker slår til igen! Adelsmand kritiserer dronningen!
DRONNINGEN IFØLGE EN ADELSMAND
ADELIG HÅN
DRONNINGENS KRITIKER SLÅR TIL IGEN
Nej. Jeg skal ikke have noget. Beklager, skat.
"Hendes stemme er møgirriterende, og hendes udtalelser er sippede."
-Han har ret. -Synes du det?
Ja. Nu jeg tænker over det, er hun lidt sippet.
Her kommer han.
-Kom nu, drenge. -Ikke skubbe.
-Lord Altrincham? -Ja.
Forræder!
Er det sandt?
Det skal jeg bestemt give Hendes Majestæt besked om. Tak.
-Tiden er knap, hr. konservator. -Den venter ikke på nogen, privatsekretær.
-Hav en god dag. -I lige måde.
Hvad er der nu?
Lord Altrincham er blevet slået.
-Lamslået forhåbentlig. -Bedre end som så. I ansigtet.
Ganske hårdt, har jeg ladet mig fortælle.
Af hvem? Af hvilket ridderligt individ?
Vi har endnu ikke de detaljer.
Det skete uden for tv-studierne.
Gerningsmanden er på vej hen til politistationen på Bow Street,
hvor han formentlig bliver løsladt uden tiltale.
-Sikken glædelig nyhed. -Ja. Så sandelig.
Hvilke tv-studier?
Independent Television Network Studios,
hvor Altrincham lige var blevet interviewet.
-Til hvad? -Et program, der hedder Impact.
-Hvornår bliver det sendt? -I aften klokken 21.00.
IMPACT MED ROBIN DAY
Fortæl folket det. Fortæl dem det i tv.
Offentlighedens spørgsmål besvares af folk i offentlighedens søgelys.
Dette er Impact, hvor vi undersøger tidens vigtigste sager
og bringer debatten hjem til jer.
-Beklager forsinkelsen. -Det er lige begyndt.
Aftenens gæst behøver ingen præsentation... Lord Altrincham.
På få dage er hans oprivende og personlige angreb på dronningen
i den avis, han selv udgiver, blevet tidens mest presserende sag,
der har forårsaget en politisk krise.
Så jeg vil begynde med at stille Lord Altrincham et enkelt spørgsmål.
Vores statsoverhoved er elsket og beundret i hele verden,
så hvorfor hader De hende så meget?
MARIONETTER
EN MÅNED TIDLIGERE
National and English Review, to shilling! National and English Review!
Godmorgen, Fred!
National and English Review, to shilling!
...alt for længe.
Folk begynder at bemærke det, og derfor...
Derfor er indførelsen af kvindelige præster den eneste holdbare løsning til
at redde den engelske kirke, der bliver mere forældet for hver time, der går.
Hvem har 1.000 ord om det til mig?
-Hej, Patricia. -Vil nogen have en karamel?
Kom herhen med dem, Patricia, skat.
-Guddommelige. -Lidt ligesom Patricia.
Kom, min ven. Sæt dig ned.
Hvis ingen er vilde med kirkehistorien, kan jeg bikse noget sammen.
Så har vi reformeringen af Overhuset. Dermot, skulle du ikke kigge på det?
-Har de ikke en nøddesmag? -Melasse.
Og Europa. Vi skal finde ud af, om vi er for eller imod et Europæisk marked?
Er vi inde eller ude?
-Karamel, John? -Du skal smage dem, John.
Jeg har desværre noget imod... karameller.
-Hvorfor vidste jeg ikke det? -Du kan ikke vide alt om mig.
Det er ikke smagen, jeg har noget imod. Jeg har bare... smertefulde minder.
Som barn havnede jeg i tandlægestolen på grund af en karamel, jeg spiste.
Du milde...
Ikke igen.
Beklager. Jeg...
"I forstår måske ikke, at jeres standhaftighed og evne til at udholde
det trættende, kedelige, ensformige arbejde
og jeres mod i de konstante møder med små modgange...
...skaber lykken og velstanden i samfundet... som helhed."
"Nationens fremgang gennem historien skyldes i det lange løb fornuften
i de jævne mænds og kvinders hjerter."
"Arbejdende mænd og kvinder"?
Det lyder mere værdigt.
Nej. "Jævne" er helt fint.
Dette er måske af interesse. Et udkast til dronningens tale om en uges tid.
Jeg indrømmer gerne, at den gør mig lidt urolig.
Den herre.
Ja?
Tilgiv mig, hvis jeg blander mig...
-Tommy. -Martin.
Du skulle til at blande dig.
Det angår talen, dronningen skal holde i næste uge på Jaguars bilfabrik.
-Hvad med den? -Er De tilfreds med den?
Jeg er tilfreds med den.
Ellers havde jeg ikke vist Hendes Majestæt den, og hun godkendte den omgående.
-Læste dronningen den? -Det behøvede hun ikke.
Hun spurgte, om jeg var tilfreds. Jeg svarede ja...
...og det var godt nok for Hendes Majestæt.
Jeg kan dog se, at det rigtig vigtige spørgsmål er,
om oberst Charteris synes, at den er god nok?
Synes De ikke, at den slår en forkert tone an?
På hvilken måde?
Dens... paternalisme.
Med forlov?
Tak.
Jeg vil tro, at hvis noget bekymrede mig...
...så ville det være her efter Suez-krisen i dette nye klima...
...i dette nye Storbritannien...
...at tonen i talen er en anelse...
En anelse hvad?
Gammeldags.
Det gør hende sårbar.
-Over for hvem? -Aviserne.
Folk.
Havde jeg fået en shilling for hver gang, en liberal person havde spået
om et folkeligt angreb på kronen, ville jeg være en rig mand.
Det britiske folk elsker deres dronning.
Det er indbegrebet af at være britisk. Det værste, jeg er stødt på, er apati,
når folk blot accepterer kongen eller dronningen på lige fod med himlen.
Der er langt fra apati til oprør.
Hvad aviserne angår, kan kronen regne med deres støtte af to grunde:
Der er intet at angribe. Det er fordelen ved et konstitutionelt monarki.
De har ingen magt, så der er intet at brokke sig over.
Ville de angribe dem, ville de give os besked først.
Så ville hoffet true med en boykot ved næste royale begivenhed
og få aviserne til at dæmpe sig.
For de mennesker, der efter din mening skulle hade dronningen,
er de samme mennesker, der køber millioner af aviser.
Hvorfor? Fordi de elsker hende.
Jeg bekymrer mig altså uden grund.
Martin, jeg vil lade dig drage den uundgåelige konklusion selv.
-Jeg gør det lidt kortere og rundere bagi. -Herligt.
Tak. Jeg... synes vældig godt om det.
Tak.
Jeg troede, at du håbede på at få flere børn med mig.
Det gør jeg også.
Hvorfor i alverden har du så gjort det der ved dit hår?
Hvad er der galt med det?
Det virker nydeligt og... fornuftigt.
Adjektiver, der vækker begær.
Det er åbenbart a la mode.
Soldaterkoner har denne frisure nu.
Er det sandt? Den er i hvert fald meget praktisk.
Skulle du ønske at køre på motorcykel, kan du bruge den som hjelm.
Jeg kan lide den.
-Jeg har ikke noget personligt imod den. -Hold op.
Den kan yde beskyttelse mod faldende byggematerialer.
Men hvis målet er at udvide familien og lokke din mand til at forplante sig...
-Det er det. -Så bør du kigge på Jayne Mansfield...
Eller Rita Hayworth.
Rita Hayworth.
Sir William Lyons.
-Velkommen, Deres Majestæt. -Tak. Goddag.
Hvordan går det?
Der er meget plads.
-Dette er udviklingsafdelingen. -Herligt.
Må jeg præsentere Dem for Nigel Willoughby?
-Han tegner alle vores prototyper. -Har du studeret tegning? Skønt.
-Et chassis. -Bestemt.
En færdiglavet MK-1, Deres Majestæt.
Den er herlig.
Den kan køre mere end 160 kilometer i timen.
Jeg har altid været interesseret i det røde læder. Er det hest eller ko?
Goddag.
TANDLÆGEKLINIK
Jeg vil først udtrykke min store glæde ved at være her i dag.
Min mand og jeg blev bevæget
af jeres gæstfrihed og vil gerne meddele jer,
hvor taknemlige vi er for alt det arbejde, som I udfører.
Vi forstår, at mange i denne urolige og aktive verdens turbulens
lever begivenhedsløse, ensomme liv,
hvor kedsomheden er fjenden.
I forstår måske ikke, at jeres standhaftighed og evne til at udholde
det trættende, kedelige, ensformige arbejde
skaber lykken og velstanden i samfundet som helhed.
Nationens fremgang gennem historien skyldes i det lange løb fornuften
i de jævne mænds og kvinders hjerter.
I kan stolt minde jer selv om, hvor meget der afhænger af jer,
og at tilmed når jeres liv virker mest monotone,
er det, I laver, altid af stor værdi og betydning for jeres med...
Lord Altrincham?
Aftenudgaven! News Chronicle!
Aftenudgaven!
-Du skal skrive noget. Nå, du tager hjem. -Det behøver jeg ikke gøre.
Jeg har hørt dronningens latterlige tale, og jeg vil skrive en kommentar.
Nej. Jeg finder en anden.
Nej. Det er i orden. Jeg havde ingen planer.
Tak.
Det er tid til at spørge sig selv... Har monarkiet mistet magien?
-Jeg er lige kommet på noget. -Skønt.
Det er en kættersk tanke.
Walter Bagehot sagde noget om, at de kongeliges pligt var at inspirere.
Dronningen virker ude af stand til at sige to sætninger uden en skriftlig tekst.
Monarkiet kan hverken overleve eller trives.
Hoffet har desværre ikke udviklet sig.
Dronningen burde være omgivet af rådgivere...
Goddag.
-Havde De en god rejse? -Ja. Den var skøn.
Lad os håbe, at det lysner op.
Godt skud.
National and English Review!
Tak. To shilling. National and English Review. Tak, hr.
Mange tak, frue.
National and English Review. To shilling. Tak.
Værsgo, hr. Mange tak. To shilling.
SVIDENDE ANGREB PÅ DRONNINGEN OG MONARKIET
ADELSMAND ANGRIBER DRONNINGEN
ADELIG HÅN
Der kan man se.
Javel.
Mange tak.
Beklager forstyrrelsen, Deres Majestæt, Deres Højhed.
Jeg vil bare sige, at det måske kan betale sig at undgå visse aviser her til morgen.
Hvorfor? Hvad har din søster nu gjort?
Det har intet med prinsesse Margaret at gøre, hr.
Det er en artikel skrevet af Lord Altrincham.
Aldrig hørt om ham. Har du det?
Artiklen kommer fra hans egen avis The National and English Review.
Den har jeg heller aldrig hørt om.
Flere aviser har valgt at trykke den... enten brudstykker eller den hele.
Hvilken slags artikel?
Det er en ret kritisk artikel.
LORD NEDGØR DRONNING. Kalder hende "sippet" og "bondsk"
Hvor vover han?
Fortæl mig helt ærligt, mor... er der en del af dig, der er enig med ham?
Bestemt ikke.
Og jeg siger det ikke, fordi jeg er din mor.
Hoffets pressesekretær fortæller mig, at flertallet er uenige med Altrincham
og tilmed væmmes ved ham.
Det er en irrelevant artikel af en irrelevant mand til en irrelevant avis,
som kun omtales, fordi det er august, og folk er på ferie,
og der ikke er noget skrive om.
I dag er 85 procent af landet imod ham.
I morgen bliver det 95 procent.
Han vil ønske, at han aldrig var blevet født.
-Forræder! -Kryster!
Undskyld!
Undskyld. Tak.
Jeg bad jer om at komme, fordi en tv-producent ringede
og bad mig om et interview.
-Hvilket program? -Impact. Med Robin Day.
Gid det ikke var Day.
Ja. Han er rædselsvækkende.
Vær ikke fjollede. Det, at det er Day, gør det meningsfyldt.
-Tror I ikke, at jeg går i en fælde? -Det gjorde du, da du skrev artiklen.
Nu er du den mest uelskede person i Storbritannien.
Day er sjovt nok den eneste, der kan hjælpe dig.
Hvorfor? Du har vel set, hvordan han interviewer folk.
Han lemlæster dem, flår dem i stykker.
Ja, men bevarer du roen under hans angreb
og argumenterer høfligt, respektfuldt, intelligent,
kan det få folk til at skifte mening.
Mange tak.
-Lord Altrincham. -Skal vi? Denne vej. Tak, fordi De kom.
Hvornår går vi i gang?
Vi skal op til sminkøren, og så begynder vi om ti minutter.
-Lige her. -Godt.
-Tag et glas vand. -Tak.
Det bør ikke vare længe.
-Er alt vel? -Alt vel.
Han venter.
-Er han klar? -Så klar, som han kan blive.
Lad os begynde.
Har du hørt, hvordan vi gør? Vi optager nu og sender i aften.
Ja. Tak.
Fem, fire, tre...
I aften har vi besøg af en mand, der næppe behøver en præsentation. Lord Altrincham.
På få dage er hans oprivende og personlige angreb på dronningen
i den avis, han selv udgiver, blevet tidens mest presserende sag,
der har forårsaget en politisk krise.
Så jeg vil begynde med at stille Lord Altrincham et enkelt spørgsmål.
Vores statsoverhoved er elsket og beundret i hele verden,
så hvorfor hader De hende så meget?
-Det gør jeg ikke. -Hvorfor så kritisere hende?
Det er som at spørge en kunstkritiker om, hvorfor han kritiserer kunst.
Jeg betragter det konstitutionelle monarki som vores største opfindelse.
-Gør De det? -Ja. Monarkiet giver os klarhed.
Et statsoverhoved, der transcenderer de personlige interesser,
som egoistiske politikere har, når de kommer og går i ministerierne...
Som King Lear på vidunderlig vis siger: "Der er som ebbe og flod under månen."
Når monarkiet er bedst, kan det hæve sig over det og forene et samfund.
Det kan blive inkarnationen af nationen og nationalkarakteren,
men det er det ikke lige nu.
-Det gør ifølge Dem meget lidt rigtigt. -Nej. Det er usandt.
Hendes Majestæt burde vel være overmenneskelig.
Hun burde være lidt spontan.
Ifølge Deres artikel burde dronningen besidde vid,
være en bedre taler, en tv-personlighed,
ud over en pligtopfyldende og hengiven monark og mor.
Jeg foreslår kun, at hun offentligt bør være mere naturlig.
Hendes måde at tale på er rent ud sagt møgirriterende.
Det lyder, som om hun bliver kvalt.
Jeg var så uheldig at høre en af dronningens taler i et venteværelse.
Jeg blev forfærdet over ligegyldigheden, hvormed talen blev modtaget.
Men De accepterer vel, at det ikke er et let job at være dronning?
Det er vel sværere end at være redaktør på en mindre avis.
Jeg er enig. Hendes Majestæt har en nærmest umulig opgave.
Hun skal være ordinær og ekstraordinær, guddommelig og folkelig,
men ordinær betyder ikke nødvendigvis intetsigende eller ineffektiv
eller ligegyldig.
Hvem giver De skylden for det? Hoffet?
Hvis hoffet er forkert, hvis rammerne er forkerte,
kan man kun kritisere chefen.
Dronningen?
Ja, for kun chefen kan skille sig af med de dårlige tjenere.
Hun ansætter dem. Kun hun kan afskedige dem.
De er måske ringe. Det er visse af dem.
De er ret elendige, men det er hendes ansvar og ikke deres.
De er kun ansatte.
-Det personlige angreb fortsætter. -Lad mig nu bare sige det her.
At kritisere monarkiet, at kritisere Hendes Majestæt personligt,
glæder mig på ingen måde.
Men vi skal huske, at landet efter anden verdenskrig og Suez har forandret sig,
men monarkiet fortsætter som før krigen, som om intet var hændt.
Dronningen og hoffet bør huske på,
at republikker indtil for nylig var undtagelsen fra reglen,
men i dag er republikker reglen,
og monarkier undtagelsen fra reglen.
Vi er nødt til at slutte her. Tak, fordi De svarede på spørgsmålene.
I næste uge på samme tidspunkt kommer en ny udgave af Impact.
Godaften.
Det gik rigtig godt.
-Tak igen. -Tak.
Hav en god dag.
Tak.
Jeg troede, han var mere skræmmende...
-Lord Altrincham? -Ja.
Forræder!
-Er det ham? -Det er det vist.
-Til lykke. -Flot klaret.
Et glas hvidvin? Eller noget stærkere? Hvad med en brandy?
-Hvorfor ikke? -Flot klaret.
-Humphrey! -Hej!
Flot klaret. Du så helt rolig ud.
-Er det sandt? -Dagens mand i skysovs.
-Deres Majestæt. -Hvad er der, Michael?
Der er nogle reaktioner i aviserne
på gårsdagens interview og overfaldet på Lord Altrincham.
Jeg frygter, at det ikke helt gik, som vi havde håbet.
Hvorfor ikke?
Manden, der slog Altrincham, viser det sig,
er medlem af den højreorienterede League of Empire Loyalists...
Det er en gruppe, der er modstandere af opløsningen af imperiet
og har en doktrin om engelsk racemæssig overlegenhed.
Du godeste.
De fleste lader til at have besluttet efter at have set Altrincham i tv,
at han er yderst fornuftig.
Halvdelen af landet lader til at være enig i hans holdninger,
og meningsmålingerne underbygger det.
Læserbrevene til Daily Mirror forsvarer hovedsageligt Altrincham,
og tilmed den konservative Daily Mail... har skiftet tone.
Derudover... og det afspejler efter min mening hans stigende bekymring
efter opringninger, han har modtaget...
Premierministeren har foreslået, at han kommer en uge før end planlagt
for at drøfte alt det her med Dem personligt.
Du godeste. En politisk krise.
Jeg håber, at du også undskylder over for Macmillan.
Deres Højhed?
Du benægter vel ikke, at rodet skyldes den ringe tale, som du godkendte for mig?
Altrincham har måske ret i,
at jeg bør omgive mig med yngre, virkelighedsnære folk.
Tak, Deres Højhed.
Mener De, at det er et statsligt anliggende?
Det gør jeg.
Ambassadører fra hele verden har ringet. De er bekymrede.
Hendes Majestæt husker vel, at mange lande
har styrtet deres monarkier for at blive til republikker i de senere år.
Ægypten, Bulgarien, Italien... Tunesien i sidste måned.
Vi er selvfølgelig ikke nået dertil. Der er ikke rødt lys.
Det er end ikke gult. Det skulle nødig blev gult.
Det er min og regeringens holdning,
at situationen hurtigst muligt bør tøjles.
-Og gøre hvad? -Det indlysende.
Altrincham er en brand, der skal slukkes.
Jeg fik dig.
Hoffet har tilbudt et møde med en fyr, der hedder Charteris. Jeg har tjekket ham.
Han var engang hendes hovedprivatsekretær.
-Der kan du se. -Inden kongen døde.
-Da hun var prinsesse. -Og nu?
Privatsekretærens assistent.
Så han er ikke en bonde, men heller ikke en løber eller en springer.
-Tag derhen. -For at blive irettesat?
Vær åben og samarbejdsvillig.
-De vil ikke samarbejde. -Tag derhen.
Godt.
Tag en liste med forslag og anbefalinger med.
Tag ikke tomhændet derhen.
Ikke endnu. John!
Din tand. John! Beklager.
-Har De en kommentar? -Lord Altrincham!
-Lord Altrincham? -Ja.
Denne vej.
Godt, jeg skal tale med manden i toppen.
På en måde.
Så er vi her. Oberst Charteris kommer om lidt.
-Tak. -Javel.
Jeg kan se, at vi har noget til fælles.
Og hvad er det så?
Deres Majestæt.
Jeg henviste til fotoene af Eton og Sandhurst.
Hvor du også studerede, kan jeg forstå.
Ja.
Så blev du officer i livvagten ved St. James' Palace og Windsor Castle.
Det passer ikke helt til en oprørers profil.
Det er det, alle tror om mig:
Fordi jeg siger min mening, forsøger jeg at sætte ild til templet.
Jeg forsøger tværtimod at sørge for, at det overlever.
Vi, der befinder os i templet, glæder os til at høre,
hvad vi skal gøre for at overleve. Skal vi gå i gang?
Er min stemme fin nok? Du kan vel forstå mig?
-Ja. -Ikke for kvalt?
Ikke for møgirriterende?
-Nej. -Godt.
Nå... hvad kunne du tænke dig, at jeg skulle forandre?
Det er ikke Dem, der skal forandre sig,
men De skal erkende, at det har forandret sig.
-Hvad? -Alt.
De skal forberede Dem på, at vi lever i en tid, hvor folk som mig...
-De kan sige nøjagtig, hvad de mener. -Ja.
-På den måde, de ønsker. -Ja.
Og mind mig om, hvorfor det er sådan?
-Fordi ærbødighedens tidsalder er forbi. -Og hvad er der tilbage uden ærbødighed?
-Anarki? -Lighed.
Hvordan kan det være lighed, når jeg ikke kan give igen?
Det kan De,
men jeg mindes ikke, at det har gavnet en monark at give sit eget folk igen.
Men du har overvejet, hvordan denne monark kan gøre noget, der gavner hende.
Det har jeg.
Og den monark sidder over for... tilgiv mig...
...en falleret politiker, en ukendt journalist...
...og tager imod hans råd om at udføre sit arbejde.
Situationen er også forbavsende for mig.
-Du har en liste. -Det har jeg.
Som De måske så i min artikel, foretog jeg en række observationer.
Anbefalinger til forandringer, men til dette møde
har jeg begrænset de anbefalinger... til seks punkter.
Seks?
Tre ting at begynde på og tre ting at holde op med.
Lad os begynde med det, jeg skal "holde op" med.
Godt. Sæt en stopper for debutantballet.
Det, at unge kvinder fra en bestemt klasse præsenteres for dronningen,
men at kvinder fra andre klasser ikke bliver det og ikke er acceptable...
Den slags burde have sluttet med vores bedsteforældre
i hvert fald efter krigen.
Næste.
Tillad fraskilte at bevæge sig friere i de kongelige kredse.
Hvorfor?
Jeg er overhoved for Church of England, som ikke anerkender fraskilte personer.
Det er uvenligt. Diskriminerende. Muligvis ulovligt.
Næste.
Jeg ville skille mig af med en hel generation af hoffet.
Den gamle garde, der er fanget i fortiden.
Strudse med hovedet begravet i sandet.
De hindrer kongehuset i at udvikle sig i trit med verden.
De "strudse" har en uundværlig funktion i monarkiet:
Bevarelsen af traditioner.
De bad om mine anbefalinger. Nu får De dem med al respekt.
Og hvad skal jeg begynde på?
Luk dørene op. Sænk vindebroen. Lad folk lære Dem at kende.
Jeg ønsker ikke at blive kendt.
Send juletalen i tv.
Bliv mere gennemsigtig, tilgængelig.
-Og endelig... -Endelig.
Tilbring tid med normale mennesker.
Ikke kun hoffet og mægtige mennesker, men rigtige, jævne mennesker.
Arbejdende mennesker.
Luk dørene op.
Gør det mere inklusivt, mere ligestillet.
Lad også normale mennesker lære Dem at kende.
Har du noget imod at træde ud på gangen?
Bestemt ikke.
Kan du bede min privatsekretær om at komme ind?
Naturligvis.
Deres Majestæt.
Oberst Charteris?
Deres Majestæt.
Lord Altrincham. Vær så venlig.
Da jeg gik ind i værelset igen, var hun væk.
Forsvundet som dug for solen.
Sæt Dem endelig ned.
Charteris fortalte mig, at ingen måtte vide, at jeg havde mødt dronningen,
og at hoffet ville benægte det, hvis jeg sagde det.
De vil dog vedgå, at jeg havde et møde med Hendes Majestæts privatsekretær,
og at man måske vil følge en eller to af mine anbefalinger.
Hvilke af anbefalingerne?
TV-TJENESTEN BBC
Lad os få lysene ind. Pas på med det kamera.
Så tager vi det her. Flot. Lad os hente resten af ledningerne.
Jeg føler mig som en skuespillerinde. En billig korpige.
Vær nu ikke fjollet.
Hvordan adskiller jeg mig fra en?
Jeg memorerer replikker, husker vinkler, bruger makeup.
Du er Storbritanniens dronning.
Som memorerer replikker, husker vinkler og bruger makeup.
Deres Majestæt.
Godt.
-Hvor skal jeg sidde? -Denne vej.
Deres Højhed?
Fem, fire, tre...
Glædelig jul.
For 25 år siden sendte min bedstefar den første af disse julehilsner i radioen.
I dag er det endnu en milepæl,
for tv har gjort det muligt for mange af jer at se mig i jeres hjem juledag.
Min egen familie samler sig ofte for at se tv.
Det gør de lige nu, og det er sådan, jeg forestiller mig jer alle sammen nu.
Jeg håber, at dette nye medie gør min juletale mere personlig og direkte.
Det er uundgåeligt, at jeg forekommer som en fjern skikkelse for mange af jer,
en efterfølger af konger og dronninger i historien.
En, hvis ansigt I måske kender fra aviser og film,
men som aldrig påvirker jeres personlige liv.
Men nu om ikke andet i et par minutter
byder jeg jer velkommen i mit eget hjem.
Det, at mange af jer har mulighed for at se mig i dag,
er endnu et eksempel på farten, hvormed alting forandrer sig omkring os.
Jeg vil gerne læse et par linjer fra En pilgrims vandring.
"Og på trods af besværet er jeg nået hertil.
Nu mærker jeg ulejlighederne, jeg har været igennem for nå dertil, hvor jeg er.
Jeg giver mit sværd til den, der skal efterfølge mig på vandringen,
og mit mod og mine evner til den, der kan erhverve sig dem.
Mine mærker og ar tager jeg med mig, så de kan bære vidnesbyrd om,
at jeg har kæmpet Hans slag, så Han nu kan belønne mig."
Jeg håber, at Gud velsigner jer i 1958,
og at I får alt det, I længes efter.
Så jeg ønsker jer alle, unge og ældre, hvor I end er,
morskab, nydelse og fred i denne meget glædelige jul.
Så ophører vi med at sende.
Til lykke, Deres Højhed.
SEKS MÅNEDER SENERE
-Goddag. -Du godeste.
Du ser køn ud. Jeg kan lide din kjole.
-Tak. -Og håret. Ikke så militært.
Tony kendte den eneste pålidelige stylist.
Har han et navn, denne stylist?
"Victor Gabon" lyder forkert.
Vidal Baboon?
-Vidal Baboon? -Ja.
Han talte om håret som en geometrisk kunstform.
-Det er kønt. -Tak.
Hvis du har Baboons nummer, kan jeg give min kone det.
Er det passende, at en mand kender den rette frisør til en kvinde?
Intet er passende ved Tony, men han har sat sig for at forbedre mig.
-Din egen lille Altrincham. -Ja.
Han er sikket bedre i sengen.
-Milde skaber. -Se dem lige.
-Her er den. -Mange tak.
-Hvem tror du, at det er? -Det er måske David Smith, bilforhandler.
-Og det der? -Jeg tror...
Det er Harry "The Hammer" Jones. En bokser fra Old Kent Road.
Alt i alt har vi en lokal restauratør, en buschauffør,
en bankassistent og en kvindelig politibetjent.
-Alt sammen for at åbne det lidt op. -Ja.
Komme i kontakt med den virkelige verden. Demokratisere os.
Og så videre.
Stikkene og biddene, vi får, mens det forsvinder.
Lidt efter lidt. Den ene bid efter den anden.
Vores autoritet, vores absolutisme, vores guddommelige rettigheder.
Deres Højhed?
Monarkiet i dette land er en lang vej med ydmygelser og opofringer for at overleve.
Vi blev jagtet af baroner, handelsfolk og nu af journalister.
Det er intet under, at vi går op i at neje og følge etikette.
Vi har ikke andet tilbage.
De sidste fragmenter af vores rustning, når vi går fra at herske til at regere...
-Til hvad? -Til at blive til ingenting.
Marionetter.
Godt. På med handskerne.
Jeg bad dem om at flytte rundt på gæsterne mellem retterne,
så hvis du får en død sild, varer det højst i 15 minutter.
Mr. og mrs. David Smith.
-Rart at møde jer. -Deres Højhed.
-Rart at møde jer. -Mr. og mrs. Patel.
Tak, fordi I kom.
-Mr. Harry "The Hammer". -Jeg har hørt om dig.
-Du ser vidunderlig ud. -Mr. Martin Jones.
NÆSTEN ALLE LORD ALTRINCHAMS FORSLAG BLEV IMPLEMENTERET.
-Ethel Danmyer. -Goddag.
Det er en fornøjelse.
Der kommer hundene. Af sted!
HOFFET INDRØMMEDE SENERE,
AT LORD ALTRINCHAM I HØJ GRAD HJALP MONARKIET I DET 20. ÅRHUNDREDE.
I 1963 OPGAV LORD ALTRINCHAM SIN EGEN TITEL OG BLEV...
Tekster af: Martin Speich